3ao C. PLINII HIST. NAT. LIB. XII. 



modo candidum dentibus fragile , amplissimum nucis 



avellanae magnitudine , ad medicinae tantum usum. 



Arbores Arianae gentis. Item Gedrosiae : item Hyrcania?. 



XVIII. Contermina Indis gens Ariana appellatur, cu- 

 jus spina lacrymarum pretiosa , myrrhae similis, accessu 

 propter aculeos anxio. Ibi et frutex pestilens raphani , 

 folio lauri , odore equos invitante , qui paene equitatu 

 orbavit Alexandrum primo introitu : quod et in Gedro- 

 sis accidit. Item laurino folio et ibi spina tradita est , 

 cujus liquor aspersus oculis , caecitatem infert omnibus 

 animalibus. Necnon et herba praecipui odoris referta 

 minutis serpentibus , quarum ietu protinus moriendum 

 esset. Onesicritus tradit in Hyrcaniae convallibus ficis 

 similes esse arbores , quae vocentur occhi , ex quibus 

 defluat mel horis matutinis duabus. 



Item Bactriae. Bdellium, sive brochon, sive malacham, sive mal- 

 dacon. Scordacti. In omnibus odoribus aut condimentis di- 

 cuntur adulterationes , exprimenta, pretia. 



XIX. 9. Vicina et Bactriana , in qua bdellium nomi- 

 natissimum. Arbor nigra est , magnitudine oleae , folio 



